
Comisia pentru muncă şi protecţie socială



Nr.27/405/16 septembrie 2004
R A P O R T

asupra proiectului de Lege privind aprobarea Ordonanţei de urgenţă a Guvernului nr.46/2004 pentru completarea art.22 din Ordonanţa de urgenţă a Guvernului nr.123/2003 privind creşterile salariale ce se vor acorda personalului din sectorul bugetar 
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.46/2004 pentru completarea art.22 din Ordonanţa de urgenţă a Guvernului nr.123/2003 privind creşterile salariale ce se vor acorda personalului din sectorul bugetar, trimis cu adresa nr. P.L.X - 442 din 30 august 2004.

La întocmirea prezentului raport, Comisia a avut în vedere avizele Consiliului Legislativ, Comisiei pentru buget, finanţe şi bănci, Comisiei juridice, de disciplină şi imunităţi şi Comisiei pentru sănătate şi familie.
Proiectul de lege are ca obiect de reglementare completarea art.22 din Ordonanţa de urgenţă a Guvernului nr.123/2003 privind creşterile salariale ce se vor acorda personalului din sectorul bugetar, cu scopul de a permite stabilirea salariilor de bază aferente funcţiilor publice de execuţie, pentru persoanele care nu au avut anterior calitatea de funcţionar public de execuţie, dar au promovat concursul pentru ocuparea unei funcţii de conducere.
Comisia propune Plenului adoptarea proiectului de lege întrucât este necesară completarea prevederilor legale în ceea ce priveşte modalitatea de stabilire a salariului de bază şi pentru persoanele care nu au avut anterior calitatea de funcţionar public de execuţie, dar au promovat concursul pentru ocuparea unei funcţii de conducere.
2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 29 iunie 2004, cu respectarea prevederilor art.76 alin.(2) din Constituţie, republicată.
3. La lucrările comisiei au fost prezenţi 20 deputaţi, din totalul de 21 membri ai comisiei.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, din partea Ministerului Sănătăţii, d-na Crăciuna Negrilă – director.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

În urma dezbaterii în şedinţa comisiei din 8 septembrie, proiectul de lege a fost aprobat în forma prezentată de Senat, cu unanimitate de voturi.
PREŞEDINTE,



SECRETAR,

Smaranda DOBRESCU

Expert Bogdan Cristian PASCU

